Hun ble født som Joyce Penelope Wilhelmina Frankenberg i Hayes, Hillingdon i England som datter av John Frankenberg, en britisk lege av polsk, jødisk og tysk bakgrunn og nederlandske Mike van Trigt. Bestefaren flyktet 14 år gammel fra pogromene i Øst-Europa og slo seg ned i London. Flere av slektningene i Polen ble drept av den tyske okkupanten under andre verdenskrig. Moren satt over tre år i japansk konsentrasjonsleir i Indonesia under andre verdenskrig. Hun tok navnet Jane Seymour i en alder av 17 år.